Eidanger

Eidanger var egen kommune inntil 1964 da den ble en del av Porsgrunn kommune i nedre Telemark. Eidanger dekker ca. 140 km² sørøst i Porsgrunn. Dagens bydel Eidanger omfatter ikke hele kommunens historiske utstrekning. Det heter «på Eidanger» når det er snakk om tettstedet, men «i Eidanger» når det er snakk om hele den gamle kommunen og prestegjeldet.

På Eidanger ligger den ca. 860 år gamle Eidanger kirke og Eidanger prestegård, bygd i 1819. Her finnes også Tveten barneskole og Tveten ungdomsskole, samt noe lett industri.

Eidanger omfattet i tidligere tider både Østre Porsgrunn og Brevik. Østre Porsgrunn ble 10. oktober 1760 skilt ut fra Eidanger og slått sammen med Vestre Porsgrunn, til Porsgrunn prestegjeld. Brevik ble skilt ut som eget prestegjeld 18. august 1860. Eidanger omfattet også Slemdal kirkesokn som ble skilt ut 10. juli 1847 og lagt til Gjerpen. (Slemdal ble senere skilt ut herfra som eget prestegjeld, den 21. april 1856).

Tidligere kommuner i Telemark
Bydeler i Porsgrunn
Norske kommuner etablert i 1838
Kommuner opphørt i 1964
Porsgrunns historie